**INOVACIJŲ VADYBA S190B137**

**2023 rudens semestras**

**IFF-1/1 grupės studento(-ės)**

**Vytenis Kriščiūnas (vardas pavardė)**

**SAVARANKIŠKAS DARBAS NR.2 *– Esė (apimtis – apie 500 žodžių, max 2 lapų.)***

**TEMA: Inovacijos ir menai**

**Būtina prisiregistruoti** OPEN KTU ArtIST kurse ir **rekomenduojama** apžvelgti ten pateikiamą medžiagą[**https://open.ktu.edu/enrol/index.php?id=189**](https://open.ktu.edu/enrol/index.php?id=189)

**Rekomenduojama struktūra:**

**Įvada**s (maždaug 2–3 sakiniai)

* Pradėkite nuo patrauklaus įžanginio teiginio ar anekdoto, kuriame pabrėžiamas ryšys tarp inovacijų ir menų.
* Pateikite trumpą apžvalgą apie nagrinėjamą temą nustatydami kontekstą skaitytojui.

**1. Kūrybiškumas ir inovacijos** (maždaug 1–2 pastraipos)

* Apžvelkite esminį ryšį tarp kūrybiškumo, meninės raiškos ir inovacijų.
* Paaiškinkite, kaip inovacijos dažnai prasideda nuo kūrybiško mąstymo ir tradicinių ribų laužymo.

2**. Menas kaip inovacijų katalizatorius** (maždaug 1–2 pastraipos)

* Aptarkite, kaip menas įvairiomis formomis istoriškai paskatino inovacijas kitose srityse.
* Pateikite pavyzdžių, kaip menininkai įkvėpė naujų perspektyvų ir požiūrių.

**3. Technologijos ir menai** (maždaug 1–2 pastraipos)

* Apžvelkite technologijų vaidmenį mene ir kaip jos padarė revoliuciją meninėje raiškoje ir pateikime.
* Aptarkite menų/meninio mąstymo (*art thinking*) įtaką technologijoms ir inovacijoms.
* Aptarkite, kaip skaitmeninis menas, virtuali realybė ir kitos inovacijos praplėtė tradicinių meno formų ribas.

**4. Kitas Jūsų sugalvotas aspektas**

**Išvados** (maždaug 2-3 sakiniai)

Apibendrinkite pagrindinius esė aptartus dalykus.

Apibendrinkite, kokį vaidmenį turi menai formuojant novatorišką mąstymą ir skatinant kūrybiškumą.

**Rekomendacijos kūrybiniam rašymui:**

*Įtraukite pojūčius:*

Aprašykite jausmus, kad rašymas būtų ryškus ir įtraukiantis. Apibūdinkite spalvas, garsus, tekstūras ir emocijas, susijusias su menais ir inovacijomis.

*Naudokite metaforas ir analogijas:*

Naudokite metaforas ir analogijas, kad nubrėžtumėte paraleles tarp meno ir inovacijų. Metaforos gali padėti susieti labai skirtingas ir sudėtingas sąvokas.

*Pasakokite įtikinamą istoriją:*

Kurkite istoriją (linksmą ar liūdną) kuri atskleistų inovacijų ir menų transformacinę galią. Asmeninės istorijos, istoriniai pasakojimai ar realūs pavyzdžiai praturtina ir daro jūsų esė patrauklų bei įsimintiną.

*Eksperimentuokite su stiliumi:*

Pažaiskite su skirtingais rašymo stiliais, kad atspindėtumėte inovacijų dinamiškumą. Pavyzdžiui, naudokite kūrybinių minčių srautą, arba pasitelkite vaizduotę, ​​​​kad sukurtumėte įsimintiną patirtį skaitytojui.

*Užbaikite susimąstyti verčiančiu klausimu:*

Užbaikite savo esė susimąstyti verčiančiu klausimu, kuris skatina skaitytoją susimąstyti apie inovacijų ir menų ryšį. Tai gali palikti ilgalaikį įspūdį ir paskatinti tolimesnius apmąstymus.

Žmogaus kūrybiškumas nuo seniausių laikų atsiskleidžia, kaip tam tikra meno forma ir tobulina šią saviraiškos terpę vis besikeičiančiomis novatoriškomis idėjomis. Būtent mene galima pastebėti dažną inovacijų įgyvendinimą arba žlugimą. Vienas svarbiausių inovacijų atsiradimo aspektų yra vaizduotė – tai meno „varomasis variklis“ ir gebėjimas kurti idėją mintyse, tik vėliau ją perteikti realybėje. Taigi, norint suprasti inovacijų reikšmę, svarbu paklausti savęs, kaip menai ir inovacijos yra susiję tarpusavyje?

Kūrybiškumas slepiasi mene, kiekvienoje kuriamoje idėjoje ir inovacijoje. Inovacija nėra naujas, dar neatrastas išradimas, o patobulinimas to, kas jau yra sukurta. Būtent vaizduotė ir originalus požiūris į esamas problemas lemia inovacijų atsiradimą. Kūrybiškumas yra meninė išraiška, leidžianti žmonėms pasidalinti savo vizijomis, jausmais ir mintimis per įvairias formas, pavyzdžiui: tapybą, skulptūrą, literatūrą, muziką ir t.t. Tokia kūryba skatina eksperimentuoti, veda inovacijų link. Yra natūralu, kad žmogus siekia pagerinti tam tikros technologijos ar srities gyvavimo galimybes, todėl kartais tenka laužyti nustatytas normas ir pradėti kurti. Pavyzdžiui „KFC“ restoranų tinklų kūrėjai, nusprendė sukurti neįprastą reklamą ir perteikti istoriją paremtą tikrais faktais: į „KFC“ restoranus apsilanko netikras maisto inspektorius, kuris nemoka už maistą ir juo labai mėgaujasi. Tai yra iš tiesų kūrybiška idėja, kuri nebijo viešai vaizduoti amoralų elgesį, siekiant sužadinti klientų susidomėjimą maistu. Inovacijų sukurti galima labai daug svarbu nebijoti būti kūrybiškam.

Menas per amžius skatino ir tebeskatina inovacijų atsiradimą įvairiose srityse. Novatoriškų idėjų pritaikymas mene plečia ne tik meno spektrą, bet ir kitas žmogui gerai žinomas dalykų gyvavimo terpes. Tokios meno sritys, kaip: tapyba, fotografija, muzika prisidėjo prie naujų perspektyvų ir pokyčių atsiradimo. Renesanso laikotarpio tapytojas Leonardo da Vinci ne tik kūrė įspūdingus paveikslus, bet ir tyrinėjo žmogaus anatominę struktūra, o tai labai pasitarnavo medicinos srityje. Amerikiečių fotografas Lewis Hine savo nuotraukose vaizdavo vaikų darbo pramonę ir dėl to sukėlė didelį darbo teisių judėjimą. Šio XIX – XX amžiaus menininko fotografijos prisidėjo prie teisės aktų, uždraudžiančių vaikų darbą. Muzika, taip pat paskatino technologinius pokyčius. Elektroninės muzikos kūryba įkvėpė eksperimentuoti su naujomis kompiuterinėmis technologijomis – kito „POP“ muzika, atsirado daug naujų filmų garso takelių. Galima teigti, kad menininkai tapo pionieriais inovacijų, kurios vedė pasaulį tobulėjimo link.

Technologijos ir menai yra vienas kita papildančios inovacijų sferos. Menininkui neužtenka vien idėjų galvoje, kad jas galėtų perteikti pasauliui – tai yra daroma naudojant įvairius meno instrumentus, technologijas. Muzikantui naujų muzikos instrumentų išradimas lemia išskirtinių garsų perteikimą ir galimas inovacijas muzikos srityje. Pavyzdžiui: elektrinės gitaros gali išgauti visai kitokį garsą nei klasikinės, o tai veda link naujų dainų kūrimo ar net naujų muzikos žanrų atsiradimo. Menininkų meninis mąstymas taip pat prisideda prie technologijų ir inovacijų atsiradimo. Skirtingi meno atstovai perteikia savo menines idėjas, kaip labai unikalias ir asmeniškas. Puikus pavyzdys yra britų dainininkas „Ed“ Sheeran, kuris atsisako paklusti gerbėjų troškimams ir nenori kurti muzikos kuri jam yra svetima. Jis trokšta groti tokią muziką, kuri atspindi jo jausmus ir išgyvenimus. Būtent toks mąstymas suteikė šiam dainininkui didelį populiarumą muzikos industrijoje ir paskatino kitus muzikos kūrėjus sekti jo pėdomis. Tokio tipo menininkai kuria inovacijas muzikos srityje neprisirišdami prie esamų taisyklių. Žinoma, menas irgi skatina naujų technologijų atsiradimą, jeigu iškyla saviraiškos priemonių stoka. Skaitmeninis menas ir virtuali realybė paskatino meno ribų plėtimąsi. Buvo išrasti nauji kūrybiniai įrankiai ir formatai: atsirado grafinės programos, animacijos, skaitmeniniai pieštukai ir t.t. Virtuali realybė transformavo būdą, kaip žmonės gali patirti meną. Meno stebėtojai nuo šiol jaučiasi kaip dalyviai, lyg būtų perkelti į kitą pasaulį. Taigi, naujos inovacijos technologijų srityje pakeitė tai, kaip suvokiame meną.

Apibendrindamas galiu teigti, kad menai yra neatsiejami nuo inovacijų. Kūrybiškumas skatina menininkus kurti inovacijas, net kai tenka laužyti nustatytas normas. Skirtingos meno formos padarė didžiulę įtaką inovacijoms įvairiose gyvenimo srityse. Technologijos ir menai yra vienas kitą papildančios terpės, kurios kuria novatoriškas idėjas. Menai skatina žmones pažvelgti iš kitokios perspektyvos, tyrinėti ir atrasti, būti kūrybiškiems. Kiekvienas asmuo yra menininkas, kuriantis sau unikalią ateitį, taigi ką novatoriško gali pasiūlyti?