Biometriniai duomenys

Biometrinių duomenų saugai taikomos šios technologijos:

1. Elektros srovės tiekimo užtikrinimas. Labai dažnai kompiuteryje esanti informacija prarandama, iškraipoma sutrikus elektros srovės tiekimui, tam yra naudojami specialūs prietaisai: įtampos filtrai, nenutrūkstamo maitinimo šaltiniai.
2. Apsauga nuo informacijos ištrynimo. Kad būtų galima apsisaugoti nuo informacijos ištrynimo naudojamos operacinės sistemos, leidžiančios apsaugoti failus. Pavyzdžiui, „MS Windows“, NTFS.
3. Atsarginių kopijų darymas. Informacijos, esančios kompiuteryje, galima netekti sugedus kompiuterio diskui ar jį praradus, todėl svarbiai informacijai apsaugoti yra naudojami kompiuteriniai diskai (CD), optiniai diskai (DVD), išoriniai diskai.
4. Šifravimo priemonės. Informacijos šifravimas yra viena efektyviausių informacijos apsaugos priemonių, nes tokia informacija gali naudotis tik savininkas. Dauguma šifravimo programų yra mokamos, tačiau galima naudoti programą „TrueCrypt“.
5. Apsauga nuo kompiuterių virusų ir kenkėjiškų programų. Didelę grėsmę informacijos saugumui kelia kompiuterių virusai. Norint apsaugoti kompiuterį nuo jų yra naudojamos antivirusinės programos: „AVG“, „AVIRA“ ir „Microsoft Security Essentials“.
6. Apsauga nuo brukalo ir sukčiavimo. Brukalas – nepageidaujami laiškai, jie trukdo dirbti, kompiuterius gali apsėsti virusai, todėl apsisaugoti nuo jų yra naudojamos antivirusinės ir brukalo filtravimo programos. Brukalo blokavimo paslauga iš dalies apsaugo ir nuo sukčiavimo. Pats elektroninio pašto savininkas turi neatverti įtartinų laiškų ir neviešinti privačios informacijos, taip apsisaugodamas pats save.
7. Užkardų naudojimas. Jei kompiuteris nėra pakankamai apsaugotas, jį gali užvaldyti piktavališki interneto naudotojai. Apsisaugoti nuo jų padeda specialios programos, vadinamos užkardomis. Tai saugos sistemos, kurios pagal kompiuterio administratoriaus nurodytas taisykles kontroliuoja, kokias programas ir kokio tipo informaciją galima siųsti ar gauti.