Kūrinyje „Liūdna pasaka“ galima įžvelgti skirtingus pagrindinių veikėjų - moters ir vyro - likimus ir jų pasaulio suvokimą. Gyvenant laikotarpiu, kai reikia kautis už Lietuvą, jos laisvę, išryškėja moters ir vyro skirtumai, nulemiantys jų būtį. Nors meilė suvedė Petrą ir Juozapotą, vis dėlto tuometiniai įvykiai juos išskyrė. Juozapota ir Petras buvo labai vienas kitą mylintys žmonės, turėję dirbti savo ponui. Naujienos apie galimybę išvyti rusus iš Lietuvos viską keičia. Petras, nors ir trokšta ištrūkti iš baudžiavos, tapti laisvu žmogumi, supranta, kad gali tekti eiti į karą prieš rusus, nes tai yra jo, kaip vyro, pareiga – ginti valstybę ir savo žmoną. Vyras supranta, kad dėl geresnio gyvenimo gali tekti paaukoti gyvybę ir taip išsiskirti su Juozapota. Tuo tarpu Juozapota labai myli Petrą ir nenori jo išleisti į karą, net jei tai reikštų baudžiavos pabaigą. Kadangi kiti vyrai aukoja gyvybes dėl Lietuvos, Petras neturi teisės150 ž. elgtis kitaip. Moteris negali susitaikyti su mintimi, kad gali netekti vyro, nes labai jį myli, o vyras nori elgtis drąsiai ir aukoti gyvybę dėl laisvės, nes tai jo pareiga. Vyrui žuvus, moteriai tenka kentėti labai didelį skausmą dėl jo netekties. Kūrinyje „Baltasis šešėlis“ pastebimas pasakotojo nusivylimas, kad jis nepažino mylimos moters, kai ji buvo jauna, jis mano, kad kartu jie praleido per mažai laiko. Autorius, kaip ir Juozapota, jaučia, kad neteko brangaus, nebe sugrįžtančio laiko, nesvarbu ar tai būtų senatvėje ar jaunystėje, su savo mylimais žmonėmis. Juozapotai teko pasenti be vyro, o autorius gailisi, kad negalėjo nugyventi vaikystės su Ramūta. „Liūdnoje pasakoje“ galima įžvelgti skirtingus vyro ir moters norus, jų pasaulius, kuriuose jie gyvena, kurie gali išskirti net labiausiai vienas kitą mylinčius žmones. Susipynus skirtingoms Juozapotos ir Petro pareigoms, jų norams, moteris netenka vyro, dėl to liūdesys, neviltis apima ją, kuriai tenka likusį gyvenimą nugyventi su širdgėla širdyje.

292 ž.