Vytenis Kriščiūnas III kl.

Svajonės ir realybės samprata J. Biliūno „Liūdnoje pasakoje“

Žmogaus gyvenime svajonės dažnai neatitinka realybės. Žmogus tikisi geriausio, tačiau atsitinka blogiausias. Nors svajonės kartais išsipildo, likimas gali būti negailestingas. Taip atsitiko Jono Biliūno „Liūdnoje pasakoje“, kurioje kalbama apie du baudžiauninkus, kurie tikėjosi nugyventi laimingą ir ilgą gyvenimą kartu. Baudžiava skaudino įsimylėjėlius, bet viltis apie jos panaikinimą, laisvą Lietuvą buvo nepasiekiama svajonė, sužlugdžiusi veikėjų gyvenimus. Svajonės tai išsigelbėjimas baudžiavos laikotarpiu, vedančios žmones į priekį, tačiau kartais net gyvybę tenka paaukoti, kad jos išsipildytų. Vieno žmogaus svajonė ir pasiaukojimas, tampa prie kito žmogaus žlugimu.

Pagrindiniai veikėjai, Petras ir Juozapota, gyvena sunkiai, tačiau kupini svajonių ir vilčių dėl geresnio rytojaus, dirba ponui ir jaučiasi laimingi. Viskas klostosi puikiai: netrukus Juozapota turi susilaukti kūdikio – „Jų pilnai laimei tik vaikų trūko...“. Vieną dieną Petras grįžta su žinia, kad Lietuva gali būti laisva ir baudžiava panaikinta. Tai labai nudžiugina Juozapotą, tuo džiaugiasi ir Petras, įsižiebia nauja viltis. Atrodo, jog Baniai, pasibaigus baudžiavai, gaus daugiau žemės, taps laisvais žmonėmis – „vergai žmonės dabar būsią lygūs ponams, jiems nebevergausią, o žemė, kurią dirbą, liksianti jų nuosava – nebe ponų“. Tačiau Petras nesako Juozapotai visos tiesos, jis žino, kad dėl šios svajonės gali tekti kautis ir paaukoti gyvybę. Svajonę nugyventi ilgą gyvenimą kartu, nors ir baudžiavoje, keičia laisvės viltis, kurios kaina pernelyg didelė, pareikalaujanti Petro gyvybės.

Juozapota, netekusi vyro, užmiršta buvusią svajonę – baudžiavos panaikinimą ir apie nieką daugiau negalvoja, kaip apie Petrą – „Kur dabar jisai, vargintojėlis, po margą svietelį trankos?.. Gal alkanas ir apiplyšęs? Nėra kam jo paguosti, širdies nuraminti…”. Moters viltis, kad Petras gali grįžti blėsta, ji nenori pripažinti, kad vyras žuvo, nes tai pernelyg skaudu. Netrukus pasigirsta žinia, kad lietuviai nesugebėjo išvyti iš Lietuvos rusų, todėl padėtis dar pablogėja. Juozapota pasikeičia – „ nebebuvo toji graži moteris, kurios akys kaip žvaigždės nuvargusį vyrą neseniai dar ramino. Akys aptemo, veidas pajuodavo. Nei vilties, nei laimės nebeliko”. Atrodė viskas prarasta, tačiau Juozapotai sužinojus, kad vyras dar gali būti gyvas, ji išvyksta į miestą. Ši kelionė, tai paskutinis vilties lašelis, likęs Juozapotai. Visos svajonės, kurios kamavo Juozapotą: Lietuvos laisvė, baudžiavos panaikinimas, ilgas gyvenimas su mylimu vyru, žlunga po vyro egzekucijos. Taip skaudi realybė sužlugdo visas svajones ir veikėjos pasąmonę. Ji neteka vyro, kūdikio ir proto – „Protas sumišo... Savo klaikaus padėjimo nebejautė taip, kaip jį atjaučia žmogus sveikas.“. Ji tik klausia nepažįstamų – „ Ar nežinai tamsta, kur mano Petriukas?..”, tačiau pati nesupranta ko klausia ir kas yra tas Petriukas.

Svajonės Jono Biliūno „Liūdnoje pasakoje“ neatitinka realybės, bet kokia viltis ar svajonė yra400 ž. sužlugdoma žiaurios tikrovės. Šiame kūrinyje galima įžvelgti mintį, jog svajonės ne visada pildosi ir nors tai yra skaudu, tačiau tokia yra realybė, su kuria reikia susitaikyti arba ji gali sužlugdyti žmogų. Kiekvienas šiuolaikinis žmogus turi svajonių, kurios gali išsipildyti, tačiau, tokiu laikotarpiu, kuriuo gyvena Juozapota ir Petras, svajonės gali tapti didžiule prabanga ar net skaudžia lemtimi.

466 ž.