4. Ar šeima lygu laimei?

Nuo pat mažumės žinome, kad ateityje turėsime susirasti antrąją pusę ir sukurti šeimą. Tačiau ar šeimyninis gyvenimas gali būti laimingas? Dažnai žmogaus prioritetai keičiasi, šeimyninis gyvenimas, anksčiau teikęs tiek daug laimės, nebedžiugina. Įvairios priežastys skatina atsiriboti nuo šeimos, kaip meilės nebuvimas, sunkumai šeimoje. Kūrinyje „Sename dvare“ mama, šeimos meilės ir gerumo šaltinis, ima trokšti daugiau nei vien tik gyvenimo kaime, ji gerbia savo vyrą, tačiau jų meilė išblėsusi. Ji ima svajoti, koks galėtų būti jos gyvenimas mieste ar su kaimynu Jonavičiumi, kurį ji įsimylėjo. Mamatė, religinga, lietuvių kalbą mylinti ir poetiškos sielos moteris, kurios vyras yra stojiškas ir jam rūpi vien darbas, todėl jis su Marija mažai bendrauja, tolsta vienas nuo kito. Marijai tvirtybės ir džiaugsmo teikia jos vaikai, kurie labai myli motiną ir ją laiko savo autoritetu. Kadangi mamos pareiga - rūpintis savo vaikais ir vyru, ji negali siekti ir tikėtis iš gyvenimo daugiau, nei vien tik šeimyninės laimės. Šeimyninis gyvenimas ne visada lygu laimei, nes, prieš sukuriant šeimą, sunku nuspėti, koks bus tas gyvenimas. Šeimyniniame gyvenime visada būna nesutarimų ir pykčių, tas kas sako kitaip - meluoja, todėl svarbu tai suprasti ir gebėti atleisti vienas kitam. Kiekvienas žmogus pasirenka koks bus jo šeimyninis gyvenimas ir ar jis bus laimingas sprendžia tik jis pats, todėl svarbu pasirinkti tinkamą partnerį gyvenimui šeimoje ir gebėti susitaikyti su galimais sunkumais.

225 ž.