5. Žmogaus prigimties tema J. Savickio novelėse

Jurgis Savickis – lietuvių rašytojas, gyvenęs XIX a. pabaigoje – XX a. viduryje. Tai žmogus, ištvėręs Pirmą pasaulinį karą ir Sovietų sąjungos okupaciją, todėl jo požiūris į žmogaus prigimtį yra pesimistiškas ir ironiškas, tai atsiskleidžia jo prašytuose kūriniuose. Jo parašytos novelės yra neįprastos tuo, kad pabaiga dažnai yra nelaiminga, nors patys kūriniai ir nėra niūrūs. Rašytojui svarbūs šilti žmogiški ryšiai, meno, grožio, kultūros idealai.

J. Savickio novelėje „Vagis“ yra pasakojama apie arkliavagio likimą, kurį bandė pakeisti mažas berniukas. Vaikas – geros širdies žmogus, jis negali stebėti, kaip vagis kankinasi, skriaudžiamas jo tėvo ir kitų žmonių, todėl nusprendžia paleisti vagį. Atrodo, kad vagis yra nedoras žmogus ir yra nenusipelnęs gailestingumo, tačiau berniukui jį išlaisvinus, atsiskleidžia doroji šio žmogaus pusė: „Kažką murmėdamas, tarytum: „Vaike, sudieu“, sugniaužė jį visą ir prispaudė prie krūtinės“. Vaiko gailestis, vagies dėkingumas ar net atgaila, už tai ką padarė, yra tikroji žmogaus prigimtis. Įvairūs veiksniai keičia žmogaus būtį, formuoją jo ateitį, tačiau žmogus iš prigimties yra geras ir blogas, tik vienų žmonių gėris slepiasi giliau nei kitų ir gali būti veikiamas blogybių.

Žmogaus prigimtis novelėje „Ad astra“ yra kitokia negu „Vagyje“. Kūrinyje „Ad astra“ yra rašoma apie žmogų, norėjusį imtis svarbių darbų, siekiantį įrodyti, kad jis yra visagalis. Vienas iš darbų yra šuns nužudymas, kuriuo parodoma, kad vyras yra negailestingas ir žiaurus žmogus. Šuniui išgelbėjus skęstantį vyrą, jis pasigaili šuns ir nusprendžia jo nežudyti. Žmogui netrukus pasirodo, kad jis yra silpnavalis ir nors teigė, kad: „Jei atsitiktų laimė ir mane išgelbėtų, nieko negailėčiau tam žmogui“ jis nuskandina šunį. Taigi pasirodo, jog žmogui jo užsibrėžti tikslai gali būti svarbesni net už kitą gyvybę. Žiaurumą galima interpretuoti, kaip žmogaus prigimtį, kuri žmoguje vyrauja nuolatos, kaip ir gerumas. Žmogus iš prigimties yra ir geras ir blogas, tik vienuose žmonėse viena vyrauja labiau nei kita.

„Kova“ – kūrinys neturintis laimingos pabaigos, kuriame yra įžvelgiamos žmogaus blogybės, gyvenimo ir lemties neteisybė. Kūrinyje pasakojama apie vaiką, augantį nelaimingoje šeimoje, bei žiaurioje visuomenėje. Pats berniukas elgiasi su kitu bendraamžiu žiauriai, nes žino, jog šis auga geroje šeimoje ir yra mylimas tėvų. Vaiko pyktis „ant viso pasaulio“ yra suprantamas, dėl jo nelaimingos vaikystės. Atrodo, kad jo laukė nelaimingas gyvenimas, tačiau berniukas neprarado vilties: „ Jis buvo nebepataisomas fantastas ir labiausiai norėjo, kad jo tėvas būtų toks pats "kaip ir kiti". Tai stilius. Tai - malda.“. Berniuko motina – neturėjo motiniškų savybių, o tėvas buvo girtuoklis. Šiame kūrinyje galima įžvelgti žiaurią žmogiškąją prigimtį, tačiau ir stiprybę, viltį400 ž., skatinančią nepasiduoti. Žmogus iš prigimties yra linkęs keisti savo būtį, tai yra viena iš stipriausių žmogaus teigiamų savybių. Ši savybė dominuoja berniuko charakteryje, tačiau yra užgožta blogybių vaiko tėčio elgesyje. Taigi žmogus turi pats nuspręsti, kaip nori gyventi.

Apibendrindamas galiu teigti, kad žmogus iš prigimties yra ir geras, ir blogas. Pats asmuo renkasi, kokios savybės dominuos ir kokią įtaką jos turės jo ir kitų žmonių gyvenime. Žmogaus geroji pusė susideda iš teigiamų savybių, o blogoji iš neigiamų, kurias galima įžvelgti Jurgio Savickio kūryboje. Nors jo kūriniuose ir dominuoja neigiama žmogaus prigimtis, gerumas, dorumas, žmogiškoji stiprybė niekur nedingsta.