1. Psl.
2. Visuminė paklausa susidaro, kai atskiros šalies prekės ir paslaugos rinkoje sujungiamos į bendrą rinką, o atskirų prekių ir paslaugų kaina į vieną bendrą kainą arba kainų lygį.
3. Visuminė paklausa skiriasi nuo individualiosios paklausos tuo, kad visuminė paklausa atskleidžia visų pirkėjų paklausų bendrą sumą, o individuali paklausa atskleidžia atskiro pirkėjo norą ir pajėgumą pirkti prekes. Visuminė paklausa skiriasi nuo rinkos paklausos tuo, kad visuminė paklausa rodo visų įvairių prekių ir paslaugų bendrą kiekį, o rinkos paklausa individualių paklausų visumą.
4. Visuminę paklausą lemia: namų ūkio vartojimas – tai namų ūkio asmeninio vartojimo prekių ir paslaugų paklausa, verslo įmonių investicijos – tai verslo įmonių investicinių prekių paklausa, vyriausybės išlaidos – tai vyriausybės prekių ir paslaugų paklausa, grynasis eksportas – tai eksporto paklausos ir importo paklausos skirtumas.
5. Visuminė pasiūla – tai prekių ir paslaugų kiekis, kurį gamintojai gali ir nori parduoti rinkoje esant įvairiam kainų lygiui.
6. Visuminė pasiūla priklauso nuo bendro kainų lygio, gamybos veiksnių kiekio ir kokybės, jų kainų, gamybos techninio lygio, darbo našumo, mokesčių politikos, pelno lūkesčių ir t.t. Visuminė pasiūla keičiasi kintant gamybos veiksnių kiekiui ir kokybei, jų kainai, našumui, mokesčių politikai, pelno lūkesčiams ir kitiems veiksniams. Pavyzdžiui: mokesčių politika – padidėjus mokesčiams, kuriuos moka įmonės, padidėja ir gamybos produkcijos kaštai, sumažėja pelnas, todėl mažėja ir visuminė pasiūla.
7. Visuminės pasiūlos ir visuminės paklausos pusiausvyra susidaro, kai įvyksta idealus atvejis, kai vartotojai, verslo įmonės, vyriausybės ir užsienio valstybių pirkėjai nuperka visas pagamintas prekes ir paslaugas. Visuminės vartotojų išlaidos yra lygios gamintojų visuminėms pajamoms.
8. Padidėjus visuminei paklausai padidėja kainų bei užimtumo lygis ir realiojo BVP apimtis ir atvirkščiai, o visuminės pasiūlos sumažėjimas sumažina gamybos apimtis, pakelia bendrąjį kainų lygį, didina nedarbą, padidėjus visuminei pasiūlai sumažėja bendras kainų lygis ir mažėja nedarbas.