DNR - tai nukleorūgštis, esanti kiekvienoje eukariotinėje ląstelėje, daugiausia jos branduolyje. Joje yra užkoduota genetinė informacija, kuri dalijimosi metu yra perduodama naujoms ląstelėms, o per lytines ląsteles individo palikuonims. Konkretus šios molekulės fragmentas, saugantis informaciją apie tam tikrą organizmą, yra vadinamas genu. Taigi, kaip DNR lemia žmogaus gyvastį?

Skirtingų genų, esančių DNR molekulėje, žmogus turi labai daug, o būtent jie ir lemia individo unikalumą ir savitumą. Nors skirtingų organizmų DNR susideda iš tų pačių cheminių junginių, jų kiekių santykis ir išsidėstymo eilės tvarka skiriasi, todėl skiriasi ir organizmai. Tarp žmonių maždaug tik vienas procentas genų skiriasi, kuris, pavyzdžiui, gali nulemti asmens plaukų, akių, odos spalvą. Manau, kad, pažvelgus į skirtingus žmones, galima įžvelgti daug panašumų ir skirtumų. Puikus unikalaus individo pavyzdys gali būti kiekvienas iš mūsų. Pažvelgęs į save ir atsižvelgęs į šeimos bei aplinkinių nuomonę galiu atrasti daugelį skirtingų bruožų, iš kurių daugelis būtų būdingi tik man, kaip kūno sudėjimas, veido bruožai, tačiau dar daugiau kitiems žmonėms. Manyčiau, kad mano, kaip unikalaus individo, pavyzdys neturi labai daug stiprių išskirtinių bruožų, kurių neturėtų kiti žmonės. Daugelį jų aš paveldėjau, kaip mano šeima teigia, iš prosenelio, kurio charakteris ir išvaizda atitiko manąją: santūrumas, darbštumas, liesas kūno sudėjimas, veido bruožai. Nors aš pats šių panašumų, kaip išvaizda neįžvelgiu, o charakterio savybių negaliu patvirtinti, nes prosenelio nepažinojau, manau, kad aplinkinių nuomonė gali pasakyti labai daug apie žmogaus unikalumą ir panašumus, kurių pats gali nepastebėti. Vadinasi, DNR molekulėje slypi žmogaus išskirtinumas ir tapatumas, kurį gali įžvelgti ne tik pats individas, bet ir aplinkiniai.

Apibendrindamas galiu teigti, kad kiekvienas žmogus yra savaip išskirtinis ir tuo pačiu panašus į kitus žmones. DNR slypinti genetinė informacija, perduodama iš kartos į kartą, įrodanti žmonių išskirtinumą ir tapatumą. Charakteris, išvaizda yra skiriamieji gyvybės unikalumo bruožai, atskleidžiantys gyvasties grožį.

288 ž.

