Ar Šaltasis karas galėjo virsti Trečiuoju pasauliniu karu?

Pasibaigus Antrajam pasauliniam karui Europa buvo nualinta, o tai gerokai pakeitė viso pasaulio galių pusiausvyrą. Įsivyravo dviejų stipriausių pasaulio valstybių – JAV ir SSRS – tarpusavio varžybos. Nuolatos besikeičiantys valstybių santykiai, ginklavimosi varžybos ėmė panašėti į didžiulę problemą, galėjusią nulemti Trečiojo pasaulinio karo pradžią. Taigi, ar 1946 m. prasidėjusi geopolitinė, ekonominė ir ideologinė konfrontacija tarp valstybių galiūnių galėjo įžiebti Trečiąjį pasaulinį karą?

Nuolatinis JAV ir SSRS santykių nepastovumas žlugdė valstybių bendradarbiavimą. Šalių skirtumai valdymo politikos atžvilgiu, varžymasis ekonominėse srityse, siekis pranokti viena kitą žlugdė jų tarpusavio santykius. Rusija nuolatos troško plėsti savo politiką kitose šalyse: Raudonosios armijos įžengimas į Vidurio ir Rytų Europos valstybes ir neskubėjimas iš jų trauktis kėlė Jungtinių Amerikos Valstijų nerimą ir nepasitenkinimą. Pirmaisiais pokario metais JAV dar tikėjosi, kad, darant tam tikrų nuolaidų, pavyks rasti visoms šalims priimtinus sprendimus. Vis dėlto nuo 1946 m. daugėjo nesutarimų: J. Stalinas viešai pasmerkė kapitalizmą ir pareiškė, kad taika galima tik po visuotinės komunizmo pergalės, o į tuometinius įvykius reaguodamas V. Čerčilis 1946 m. kovo 5 d. istorinėje kalboje pareišklė, kad „geležinė užsklanda nusileido ant Europos“. 1947 m. kovo 12 d. JAV prezidentas H. Trumanas paskelbė Trumano doktriną ir pareiškė, kad amerikiečiai perima įsipareigojimus Graikijai ir Turkijai, į kurias gviešėsi SSRS, suteikdami joms finansinę paramą. Netrukus amerikietis Katleris Maršalas paskelbė Maršalo planą, kurio tikslas buvo finansiškai paremti Europos valstybes ir kartu sustabdyti komunizmo plitimą Europoje, tai padalijo Europą į dvi dalis – Amerikos ir Rusijos sąjungininkes valstybes, kas dar stipriau supriešino JAV ir SSRS. Tiesioginiu Šaltojo karo padariniu tapo 1949 m. dviejų Vokietijų atsiradimas – Vokietijos Federacinės Respublikos ir Vokietijos Demokratinės Respublikos. Akivaizdu, kad didžiausi nesutarimai tarp valstybių vyko dėl tuometinės Europos politinės ir ekonominės raidos. Konfliktas taip pat persikėlė į kitą žemyną: komunistinių jėgų veržimasis į Aziją, paskatino 1947 m. Šiaurės Atlanto sutarties organizacijos įkūrimą (NATO) . Pirmoji ryški karo grėsmė iškilo kovoje tarp Šiaurės Korėjos (remiamos SSRS) ir Pietų Korėjos (remiamos JAV), konflikto metu JAV net buvo apsvarsčiusi branduolinio ginklo panaudojimo galimybę. Vis dėlto 1953 m. buvo pasirašytos paliaubos – Korėja liko padalyta į dvi valstybes. Mirus SSRS valdovui J. Stalinui valdžią į savo rankas perėmė Nikita Chruščiovas. Nesutarimai tarp valstybių nesiliovė, N. Chruščiovas ir JAV prezidentas D. Kenedis toliau konfliktavo. 1961 m. SSRS ir VDR įdėtomis pastangomis iškilo Berlyno siena, tapusi Europos padalijimo ir komunistinės priespaudos simboliu.

Pačiu rimčiausiu konfliktu, kuris vos nesukėlė Trečiojo pasaulinio karo, tapo paaštrėjusi 1962 m. Kubos problema. Kuboje įsivyravusios komunistinės jėgos ir sovietų dislokuojama karinė amunicija sukėlė JAV pasipiktinimą. Buvo suformuota Kubos blokada ir Džnonas Kenedis pareiškė, kad jei dislokuojamos raketos nebus išgabentos, tai reikš karo pavojų. Tiesioginė branduolinio karo grėsmė paskatino abi galingąsias valstybes ieškoti naujų bendradarbiavimo būdų. Šie įvykiai tik įrodė, kad karo pavojus buvo realus ir jis galėjo įsiplieksti bet kada. Nesutarimai netrukus vėl persikėlė į Aziją, nuo 1965 m. amerikiečiai ėmė siųsti karines pajėgas į Vietnamą, tačiau šį sykį tarp SSRS ir JAV didesnio konfliktuoto nebuvo, nors jos ir rėmė skirtingas karo Vietname grupuotes. Ričardo Niksono JAV valdymo laikotarpiu (1969 – 1974 m.) padėtis ėmė gerėti, tarp dviejų valstybių įsivyravo įtampos mažinimo politika, pavyzdžiui: beveik du dešimtmečius buvusi susiskaldyta Vokietija į VFR ir VDR, kuria politiškai manipuliavo ir valdė JAV ir SSRS, pagaliau pasirašė susitarimus ir užmezgė diplomatinius santykius. Nors santykiai buvo pradėję gerėti, SSRS ir JAV vis dar skyrė labai daug lėšų ginklavimosi varžyboms. Naujasis JAV prezidentas R. Reiganas 1982 m. pavadino Sovietų Sąjungą blogio imperija, taigi nesutarimai kol kas dar tęsėsi. Vis dėlto XX a. 9 – ojo dešimtmečio viduryje abidvi valstybės suprato, kad ginklavimosi varžybose nebus nugalėtojos, todėl imtąsi ieškoti kompromisų: 1987 m. JAV ir SSRS susitarė sunaikinti visas vidurio ir trumpojo nuotolio raketas, dislokuotas Europoje, o 1989 m. Maltoje jau buvo prabilta apie naujos eros pradžią ir Šaltojo karo pabaigą. Vadinasi, nors nesutarimų buvo labai daug, o Trečiojo pasaulinio karo grėsmė buvo reali, abi šalys pasiekė naudingų kompromisų ir sudarė taiką.

Apibendrindamas galiu teigti, kad JAV ir SSRS dažni tarpusavio nesutarimai galėjo nulemti Trečiojo pasaulinio karo pradžią. Vis dėlto suvokimas, kad bendradarbiavimas tarp valstybių galėjo būti daug naudingesnis nei karinis konfliktas, sutaikė valstybes. Ginklavimosi varžybomis Šaltasis karas prasidėjęs, nutarimais sudėti ginklus ir pasibaigė.