Gerumas ir draugystė yra labai svarbi vertybė kiekvienam iš mūsų. Visi trokšta būti mylimi ir gerbiami kitų žmonių, todėl svarbu ne tik laukti gerumo ir draugiškumo iš kitų žmonių, bet patiems elgtis taip, kaip norėtume, kad elgtųsi su mumis. Aš gerumą dažniausiai patiriu iš artimų žmonių: šeimos narių, draugų. Visada stengiuosi elgtis su kitais sąžiningai, norėdamas, kad su manimi elgtųsi taip pat, todėl dažnai sutariu ir nekonfliktuoju su žmonėmis. Natūralu, kad už gerumą yra atsilyginama gerumu, pavyzdžiui: su mokytoju gerai sutariantis mokinys gali tikėtis geresnių įvertinimų, žinoma, jeigu jis atlieka užduodamas užduotis ir nuolatos dirba. Kiekvienas žmogus geba būti geru ir sąžiningu individu, svarbu tik teisingas paskatinimas. Mokykloje moksleiviai yra ugdomi būti dorais ir sąžiningais žmonėmis, tačiau to ne visada pakanka, nes tuo turi rūpintis ne tik mokykla, bet ir šeima. Todėl gerumas iš niekur neatsiranda, jis turi būti ugdomas, o to pasekmė yra draugystė su kitais žmonėmis. Moksleivis labai daug laiko praleidžia mokykloje, todėl draugystę jis būtent ten patiria dažniausiai ir tikisi, kad būdamas studentu jaus tokį pat gerumą ir draugiškumą, kaip ir mokykloje.