Kam žmogui duota vaizduotė?

Žmogus nuo seniausių laiko troško būti laimingas. Laimę gali suteikti daugelis dalykų: meilė, daiktai, įsivaizduojami dalykai. Plačios vaizduotės žmogui pakanka įsivaizduoti ir kurti tai, kas jam teikia laimę. Nors realus pasaulis yra tas, kuriame turi gyventi kiekvienas žmogus, jis ne visada yra malonus. O kai tikrovė pasidaro atgrasi, asmuo atsigręžia į vaizduotės galimybes. Taigi, kokia yra vaizduotės svarba žmogui?

Vaizduotė padeda pabėgti nuo skaudžios realybės. Manau, kad kiekvienas žmogus yra neatsiejama realaus pasaulio dalis, tačiau gyvenimas, tokiame pasaulyje, gali būti nuviliantis, jei tikrovė nuolatos žlugdo žmogų. Vaizduotė tampa lyg vaistai nuo sunkaus gyvenimo, kuri daro stebuklus, apsireiškusi meniškoje asmenybėje. Šių dienų žmogus yra kupinas galimybių, gali laisvai kurti ir siekti to, ko trokšta, o be lakios vaizduotės, tai padaryti yra sudėtinga. Apie vaizduotės galią, reikšmę rašė XX a. lietuvių rašytojas, poetas, neoromantikas Henrikas Radauskas kūrinyje „Pasaka“. Eilėraštyje yra vaizduojamas pasakos pasaulis, kuris kupinas įspūdingų, spalvingų ir neįtikimų įvykių. Tikrovė yra blanki, pilka ir atgrasi žmogui, minimi vaizdiniai: traukinio dūmai, šaltas žiburys, ašaros. Pasaka: „atogrąžų karšta plaštakė“ keičia realybę į neįprastą ir įdomų pasakų pasaulį. Toks pasaulis įtraukia žmogų, padeda užmiršti skaudžią tikrovę, kuri yra persmelkta karo ir žiaurumo. Rašytojas, lietuvių poezijos atnaujintojas H. Radauskas gyveno karo metais, tikrovė jo netenkino, ji žiauri ir nutolusi nuo šios meniškos asmenybės. Daugelis XX a. rašytojų rašė apie skaudžią tikrovę, bet H. Radauskas nuo jos nutolo ir dėmesį skyrė mitams, poetinio žodžio galimybėms ir plačiai vaizduotei. Šie „Pasakos“ žodžiai: „Pasauliu netikiu, o Pasaka tikiu“ yra ne tik lyrinio subjekto nuomonė, bet ir kūrinį parašiusio250 ž. rašytojo nuomonė. Vadinasi, nors realybė gali būti nuvilianti ir žiauri, vaizduotė suteikia žmogui atramą ir viltį, kad jis gali būti laimingas.

275 ž.