Kas suteikia prasmę žmogaus egzistencijai?

Nuo seniausių laikų žmogus troško būti laimingas. Sunku pasakyti, koks žmogaus egzistencijos tikslas šiame pasaulyje, kuris atrodo toks atšiaurus ir nenuspėjamas. Asmenybė pati bando surasti gyvenimo prasmę, o ši gali būti siejama su žmogaus troškimais. Kiekvienam žmogui gyvenimas įgauna skirtingą prasmę. Taigi, kas skatina žmogų gyventi, egzistuoti šiame pasaulyje?

Žmogų gyventi skatina meilė. Manau, kad kiekvienas žmogus trokšta būti mylimas, nes tai teikia laimę, o žmogus būtent jos ir trokšta. Nors laimės šaltinių yra daug, aš tikiu, kad meilė yra stipriausias, skatinantis gyventi ir nepasiduoti sunkumams. Šiais laikais žmonės vis dar labai vertina žmogišką artumą, nors virusas, plintantis šiomis dienomis, to nenori leisti. Apie sunkumus, susidūrus su mirtina liga, ir meilę žmonijai rašė prancūzų rašytojas, filosofas egzistencialistas Albertas Kamiu kūrinyje „Maras”. Romane vykstantys įvykiai yra labai gniuždantys, dėl plintančio maro kaltės kiekvieną dieną žūsta vis daugiau žmonių. Nors veikėjai vaizduojami kūrinyje yra skirtingų profesijų žmonės150 ž., tačiau bėgant laikui jie visi prisideda prie viruso slopinimo. Istorijos pasakotojas Rijė yra gydytojas ir atiduoda visą save darbui. Kova su šiuo virusu yra absurdiška ir atrodo beprasmė, tačiau istorijos pasakotojas taip elgiasi, nes žino, kad tokia jo pareiga, meilė žmonijai, skatina jį nepasiduoti. Pagalba sergantiems yra Rijė meilės žmonėms atspindys. Albertas Kamiu suvokė, kad pasaulis ir žmogaus egzistencija yra absurdiška, tačiau jis teigė: „Gyvenimas nėra lengvas, tačiau jis mums duoda meną, tikėjimą ir meilę“. Vadinasi, nors gyvenimas yra sunkus ir absurdiškas, jis gali suteikti žmogui didelę laimę - meilės jausmą, kuris skatina egzistuoti.

245 ž.