Konspektas 46-58 psl.

Ketvirtojo dešimtmečio pabaigoje prie nacistinės Vokietijos buvo prievarta prijungta Čekoslovakija ir Lietuvai priklausantis Klaipėdos kraštas. 1939 m. rugpjūčio 23 d. pasirašytas Molotovo ir Ribentropo paktas. Pagal šią sutartį Vokietija ir Rusija pasidalijo rytų Europą. Vokietijai teko dalis Lenkijos ir Lietuvos, o likusios dalys atiteko Rusijai. Po raudonosios armijos įsiveržimo į Vilnių buvo pasirašyta dar viena sutartis ir visa Lietuva atiteko Rusijai. Vėliau visos Baltijos šalys su Rusija pasirašė savitarpio pagalbos sutartį, o už tai Lietuva gavo Vilniaus kraštą, į šias šalis buvo įvedamas nustatytas skaičius raudonosios armijos kareivių. Netrukus Lietuva neteko valstybingumo. Vis dėlto lietuviai labai džiaugėsi atgavę Vilnių, nors iš pradžių ir nenorėjo tikėti, kad dėl to praras nepriklausomybę.

XIX a. susiformavo romantinė Lietuvos istorijos samprata, pabrėžusi ilgaamžias lietuvių kovas su priešais. 1940 m. birželio 14 d. Rusija pateikė Lietuvai ultimatumą, valdžia, kaip ir prezidentas nesipriešino sovietams ir šalis buvo okupuota. Kad atrodytų, jog Lietuva nori prisijungti prie SSRS buvo sudaryta marionetinė vyriausybė – Liaudies seimas. Rinkimai, renkant asmenis į šį seimą, buvo suklastoti. Lietuva esą prašė, kad būtų priimta į SSRS, todėl šiam tikslui buvo sudaryta 20 asmenų delegacija, tarp jų buvo ir Salomėja Nėris, kuri perskaitė „Poema apie Staliną” ištrauką sovietų valdžiai, dėl šio įvykio ji buvo smerkiama. 1941 m. birželio 14 d. prasidėjo trėmimai į Sibirą, iš Lietuvos buvo ištremta apie 34 tūkst. žmonių. 1941 m. birželio 22 d. represijos prieš lietuvius buvo nutrauktos, nes prasidėjo karas tarp SSRS ir Vokietijos. Dar prieš vokiečiams įžengiant į Lietuvą, lietuviai pradėjo sukilimą, nes tikėjo, kad laisvę reikia iškovoti patiems. Šiuo laikotarpiu Vincas Mykolaitis-Putinas rašė labai daug eilėraščių, norėdamas aprašyti tuometinius įvykius. 1941 m. birželio 23 d. per Kauno radiją buvo perskaitytas „Atsišaukimas į lietuvių tautą”, kuriame pristatyta Lietuvos laikinoji vyriausybė ir buvo kalbama apie Lietuvos nepriklausomybę. Karas buvo labai žiaurus, žuvo daug žmonių. Nemažai lietuvių rašytojų, tarp jų ir Salomėja Nėris, pasitraukė į Rusiją.

Karo metu buvo persekiojami ir žudomi žydai. Žydai buvo tapatinami su bolševikais, nes kol nebus sunaikinti žydai, tol gyvuos bolševikai, taip manė Hitleris, o lietuviai žydus kaltino dėl bolševikų teroro. Karo metais žuvo apie 90 procentų Lietuvoje gyvenusių žydų. Kai kurie lietuviai iš neapykantos žydams net talkino naciams, tačiau ne visi žmonės buvo tokie ir bandė pagelbėti žydams, pavyzdžiui: Kaune dirbęs Japonijos konsulas išdavinėjo vizas žydams vykti į Japoniją. Kai kurie lietuvių rašytojai pagelbėdavo žydams juos slėpdami nuo valdžios. 1943 m., vokiečiams paskelbus mobilizaciją, Lietuvoje antinacistinis pogrindis surengė boikotą. Keršydami vokiečiai ėmėsi teroro prieš lietuvių inteligentus – jie buvo kalinami, buvo uždarytas Vilniaus universitetas. Šiuo metu buvo ištremtas į Štuthofo koncentracinę stovyklą Balys Sruoga.

Lietuviai kovėsi ne tik su rusais, bet ir su vokiečiais tuo pačiu metu. Pogrindyje leidžiama spauda formavo visuomenę: valstybingumo siekį, vakarietiškos demokratijos idealus. Dar prieš prasidedant karui vis garsiau buvo kalbama apie tuometinės situacijos absurdiškumą ir tai atsispindėjo to meto literatūroje. Karui prasidėjus, prasidėjo ir žiaurumai, žmogaus gyvybė nebebuvo vertybė, o tuometiniai poetai imti vadinti prakeiktosios kartos poetais. Jie rašė apie to meto žiaurumą, o pabaigos šiam žiaurumui nebuvo matyti, todėl kūriniuose jos ir nebuvo. Balys Sruoga kūrinyje „Dievų miškas” pateikė subyrėjusio pasaulio vaizdą, kuriame nėra herojų įveikiančių blogio jėgas, tik nelaimingų žmonių likimai.

Nacių okupuotoje Lietuvoje neliko valstybinių institucijų, visuomeninių organizacijų, partijų, kurios gintų žmones, todėl šią funkciją perėmė kultūra ir literatūra. Ji tapo taikiu pasipriešinimo būdu valdžiai kovoje dėl nepriklausomybės. Buvo rengiami įvairūs literatūros vakarai, koncertai, būrėsi orkestrai, saviveiklinės teatro trupės. Žmonėms kultūra ir literatūra teikė labai daug vilties, jie tikėjo, kad bėgant laikui viskas tikrai turi keistis: netrukus prasidėjo masiniai lietuvių pasitraukimai į Vakarus ir partizaninis pasipriešinimas sovietų okupacijai. Bernardas Brazdžionis 1941 m. išspausdino eilėraštį „Šaukiu aš tautą“ - tai tautos išsivadavimo manifestas, kuris pasirodė, kai buvo tikimasi susigrąžinti nepriklausomybę padedant vokiečiams. Vėliau šis eilėraštis tapo vienu svarbiausių pasipriešinimo tekstų sovietų okupacijai.

Karo metais būrėsi nauja rašytojų karta. Vilniaus universitete poetai skaitydavo savo kūrybą, gabiausi glaudžiausiai bendravo su profesoriumi Putinu. Vienas gabiausių mokinių buvo Mačernis, tačiau jis žuvo, o kiti mokiniai prisijungė prie partizanų ir kovodami taip pat žuvo, kai kurie iš jų pasitraukė į Vakarus. Karas suskaldė lietuvių rašytojus į dvi grupes: tie, kurie buvo už sovietų valdžia ir prieš ją, neutralių rašytojų negalėjo būti, nes jie buvo laikomi SSRS priešais. Ideologinė rašytojo poziciją buvo laikoma svarbiausiu jo kūrybos vertinimo kriterijumi. Karo pabaigoje per šalį ritosi frontas, taigi į Vakarus traukėsi karo pabėgėliai, taip pat ir lietuvių inteligentai. Žmonės dažnai svarstydavo ar migravimas į Vakarus nėra tėvynės išdavystė, kol kiti lietuviai toliau priešinasi ir kovoja už Lietuvą.