Tūla – tai jauna, graži moteris, kurios tikrasis vardas pasakotojui yra nežinomas. Ji vaizduojama gan schematiškai, jos charakteris nėra aiškiai apibrėžtas. Dėl nuostabaus laiko, praleisto su Tūla, pasakotojas net kartais klausia savęs ar nebus jos išgalvojęs. Pagrindinio kūrinio veikėjo mylimoji yra vienišas, meniškos sielos žmogus, kuriam trūksta dvasinio artumo, kurį ji suranda būdama su pasakotoju. Ji kilusi iš padorios šeimos, kuri trokšta, kad dukra ištekėtų už pasiturinčio vyro. Veikėja yra dailininkė, gyvenanti Vilniuje ne patį prašmatniausią gyvenimą. Tūla yra įžvalgi, supratinga, jautri moteris, gebanti įžvelgti gyvenimo trūkumus ir kartu su pagrindiniu veikėju iš jų pasijuokti. Išsiskyrus su mylimuoju Tūla tampa vis nelaimingesnė. Atsiskyrimas nuo visuomenės ir aplinkos, nelaimingas gyvenimas kenkia veikėjos psichinei būklei. Jos likimas yra tragiškas – ji sudega gaisre.