Monika – jauna, graži moteris, Petro Doveikos žmona, kuri nemyli savo vyro ir net jo nekenčia. Ji protinga, apsukri, išsimokslinusi moteris, kuri mėgsta skaityti knygas, žino ko trokšta. Ji gailisi, kad gyvena uždarą kaimo gyvenimą, turi aukoti jaunystę senam vyrui, už kurio ištekėjo dėl troškimo gyventi turtingos moters gyvenimą. Veikėja trokšta artumo, tačiau jos vyras yra nuobodus, senas ir ne jos skonio, todėl ji susidomi Tiliumi. Kadangi ji yra savanaudė, Tilių ji nuvilioja nuo Agnės, Monika įsimyli Tilių, buvimas su juo, konpencuoja jos prarastą jaunystę su Doveika. Draudžiama veikėjų meilė galiausiai sudūžta į šipulius, nes Doveika Tilių pašauna, o Monika laukiasi Tiliaus vaiko.

Agnė – labai jauna, graži, geros širdies mergina, kuri mėgsta svajoti: apie gyvenimą su savo mylimuoju Tiliumi, išvykimą iš kaimo į miestą, nes kaimo erdvė veikėjai yra neįdomi. Agnė ir Tilius myli vienas kito tol, kol Monika šią meilę užgožia, nuvilioja Tilių. Gavusi pasiūlymą išvykti gyventi į miestą iš pradžių nenori to daryti, nes trokšta būti su mylimuoju, tačiau jo netekusi, ji palieka gimtąjį kaimą ir išvyksta į miestą. Šios veikėjos likimas nėra toks tragiškas, nes ji jauna ir dar nesuvokia, ką reiškia tikra meilė, palikusi kaimą, ji gali kurti savo išsvajotąjį miestietės gyvenimą.

Tilius – jaunas, geros išvaizdos, stiprus vyras, tai inertiška asmenybė, kuri nežino ko iš tiesų trokšta. Jis jaunystėje neteko tėvo, todėl turėjo perimti jo pareigas, neturėjo iš kur semtis teigiamų, vyrui reikiamų vertybių. Dėl tėvo trūkumo jaunystėje, jis susidomi ištekėjusia moterimi, susidomi knygomis, ima trokšti palikti kaimą ir vykti gyventi į miestą. Jis palieka tėvo žemę jaunesniam broliui ir bando eiti valstybės pareigas, tačiau to padaryti nepavyksta ir jis įsidarbina Petrui Doveikai. Susipažinęs su Doveikos žmona ima trokšti būti su ja, tačiau bando to neparodyti, galiausiai ją įsimyli ir tampa jos meilužiu. Veikėjas susipyksta su Agne, savo pirmąja meilia. Kūrinio pabaigoje jį pašauna kerštaudamas Doveika.

Petras Doveika – Senas, neišvaizdus vyras, kuris yra savanaudis, puikybės apakintas žmogus. Jis, galima sakyti, vienintelis veikėjas, kuriam iš tiesų rūpi miškas, tačiau dėl naudos – miškas jo pajamų šaltinis. Šis veikėjas laiko save tobulu žmogumi, todėl jam nėra reikalo konfliktuoti su kitais veikėjais, jam atrodo, kad visi jį gerbia ir myli. Jis skaito laikraščius, kad sužinotų apie žmonėms rūpimus dalykus ir dar praturėtų. Kadangi jo įvaizdis turi atrodyti tobulas, jam reikia gražios žmonos, ja tampa Monika. Doveika Monikos nemyli, jam ji tik papuošalas. Dėl požiūrio į save ir aplinkinius jis nepastebi romano užsimezgusio tarp Tiliaus ir Monikos, kai apie tai sužino, nusprendžia kerštauti – pašauna Tilių.