Konfucianizmas

Filosofinė sistema, kuri yra priskiriama prie religijų, atsiradusi Kinijoje ir paplitusi po Rytų Aziją. Svarbiausiu religijos atstovu laikomas filosofas Konfucijus. Šios religijos atstovai turi vadovautis: teisingumu, elgesio tvirtumu, nustatytais santykiais tarp žmonių. Ši religija suformavo kinų požiūrį į žmogų, šeimą, visuomenę, pateikė vertybinius gyvenimo idealus, pagrindė politinių teorijų ir institucijų raidą. Konfucianizmas skirstomas į keturis laikotarpius: klasikinis, vidurinis, neokonfucianizmas ir šiuolaikinis.

Klasikiniu laikotarpiu sukurti tekstai tapo pagrindu tolesnei konfucianizmo raidai. Šio laikotarpio politinėms idėjoms turėjo įtakos gyvenamojo meto socialinė politinė suirutė ir dorovinis visuomenės nuosmukis. Konfucianizmo atstovai ragino prisiminti praeities išminčių mokymus ir jais sekti, siekė atkurti socialinę tvarką. Vienas pagrindinių konfucianizmo principų – pasaulio, kaip vientiso ir nedalomo, bet dinamiško organizmo suvokimas ir universalios pusiausvyros idėja. Pasaulio visuma kyla pati iš savęs, save reguliuoja ir yra sau pakankama.

Viduriniu laikotarpiu konfucianizmas įsitvirtino kaip Kinijos imperijos socialinio ir politinio gyvenimo valstybinė ideologija. O valdant Songams (960-1279), atsirado neokonfucianizmas, tapęs oficialiąja Kinijos imperijos filosofija iki pat XX a. Kinijai susidūrus su moderniu Vakarų pasauliu ir technologiniais jo laimėjimais, religija buvo imta kaltinti dėl Kinijos atsilikimo.

Vis dėlto konfucianizmas atgijo, dėl Vakarų filosofijos tradicijos įtakos įgavo savitų bruožų ir imtas vertinti kaip naujas konfucianizmo laikotarpis, vadinamasis šiuolaikinis konfucianizmas

Nors iš pradžių konfucianizmas buvo labiau filosofinė sistema, bėgant laikui Dėl idėjinės kovos su daoizmu ir budizmu konfucianizmas įgijo ir religinių bruožų. Jis niekada netapo tikra religija su dvasininkais, aukščiausiąja dievybe ar jų hierarchija, šventraščiu, pranašais ir t.t. Konfucianizmas propagavo imperatoriaus – dangaus sūnaus – kultą, reikalavo, kad būtų įgyvendinti santykiai tarp valdovo ir pavaldinio, vyro ir žmonos, tėvo ir sūnaus, vyresniojo ir jaunesniojo brolio, žemesnysis iš jų turi rodyti deramą pagarbą, paklusti, o aukštesnysis – būti teisingas, kilniaširdis.

Ši religija siekė sukurti etinius, visuomeninius ir politinius principus, valdymo metodus, tapusius Kinijos valstybių doktrina. Ji darė ir tebedaro didelę įtaką Rytų Azijos šalyse.

Konfucianizmo simbolis