Turinys

[Vytautas Kernagis 2](#_Toc56852143)

[Biografija 2](#_Toc56852144)

[Veikla 2](#_Toc56852145)

[Apdovanojimai 2](#_Toc56852146)

[Antrosios kartos saityno (WEB 2.0) paslaugos 3](#_Toc56852147)

[pav. 1 2](#_Toc56852572)

[pav. 2 3](#_Toc56852573)

[pav. 3 3](#_Toc56852574)

Vytautas Kernagis

V. Kernagis (1951 m. gegužės 19 d. – 2008 m. kovo 15 d.) – lietuvių muzikos, dainuojamosios poezijos atlikėjas ir autorius, pramoginių renginių režisierius, televizijos laidų vedėjas. Dainuojamosios poezijos pradininkas Lietuvoje.



pav.

Biografija

V. Kernagis – menininkų Aleksandro Kernagio ir Gražinos Kernagienės-Blynaitės sūnus. Iki 3 klasės mokėsi M. K. Čiurlionio menų gimnazijoje, po to – Vilniaus 23-oje vidurinėje mokykloje. Studijavo aktoriaus meistriškumą Lietuvos valstybinėje konservatorijoje, kurią baigė 1973 m. Nuo 1975 m. ėmė neakivaizdžiai studijuoti estrados režisūrą Maskvos A. Lunačiarskio teatro meno institute, kurį baigė 1980 m.

Mirė 2008 m. kovo 15 d. naktį, eidamas 57-uosius metus, po sunkios ligos.

Palaidotas Vilniaus Antakalnio kapinėse, Menininkų kalnelyje.



pav.

Veikla

V. Kernagis buvo kolektyvų „Aisčiai“, „Rupūs miltai“, „Dainos teatras“, kabareto „Tarp girnų“ narys. Sukūrė per 200 dainų pagal savo, Sigito Gedos, Marcelijaus Martinaičio, Juozo Erlicko, Dalios Saukaitytės, Vinco Mykolaičio-Putino ir kt. žodžius. Vaidino filmuose „Kai aš mažas buvau“ (1968 m.), „Maža išpažintis“ (1971 m.), „Atsiprašau“ (1982 m.), „Kažkas atsitiko“ (1986 m.). Įdainavo įvairias partijas miuzikluose „Velnio nuotaka“ (1975 m., Girdvainio partija), „Ugnies medžioklė su varovais“ (1976 m., Rolando partija), „Dainuojantis ir šokantis mergaitės vieversėlis“ (1978 m., Vieversėlio partija).

Buvo žaidimo „Paskutinis šansas“ (LTV), pramoginės laidos „Muzikinis viešbutis“(LTV) vedėjas, realybės šou „Robinzonai“ (TV3) režisierius ir vedėjas, „Džiunglės“ (TV3), žaidimo „Kas laimės milijoną?“ (TV3), muzikinės laidos „Žvaigždžių duetai“ (LNK) vedėjas.



pav.

Apdovanojimai

1995 m. V. Kernagiui įteikta muzikinė Antano Šabaniausko premija, 2000 m. – „Bravo” statulėlė, 2002 m. – Lietuvos didžiojo kunigaikščio Gedimino ordino Karininko kryžius, 2008 m. – Lietuvos nacionalinė kultūros ir meno premija už populiariosios kūrybos profesionalumą ir artistiškumą.

Antrosios kartos saityno (WEB 2.0) paslaugos

Antrosios kartos saityno paslaugos leidžia kiekvienam naudotojui ne tik skaityti, bet ir pačiam be specialių žinių, įgūdžių ir išlaidų kurti, tvarkyti, skleisti saityno turinį: dalytis žiniomis, nuotraukomis, multimedijos ir garso įrašais, nuorodomis į interneto išteklius.

Tinklaraščiai

Žmonių rašyti dienoraščiai, kuriuose jie įamžina savo jausmus, išgyvenimus, įsimintinus įvykius, yra labai vertingi. Dienoraščiai padeda daugiau sužinoti apie įžymių žmonių idėjas, kūrybą, privatųjį gyvenimą. Popieriniai dienoraščiai dažniausiai yra asmeninio pobūdžio, emocingi ir nėra prieinami ar aptarinėjami su kitais. Popierinių dienoraščių analogas saityne yra vadinamieji tinklaraščiai. Esminis tinklaraščių bruožas – jie viešinami ir yra prieinami saityno naudotojams.

Socialiniai tinklai

Socialinis tinklas skirtas virtualioms bendruomenėms kurti. Bendrų interesų turinčių asmenų bendruomenė (klasės draugai, giminės, kolegos ir kt.) kuria konkrečios svetainės turinį: sienoje skelbia naujienas, bendrauja tarpusavyje ir su kitais socialinio tinklo naudotojais e. laiškais ir žinutėmis; įdeda ir komentuoja nuotraukas, multimedijos įrašus; diskutuoja forumuose, dalyvauja (vaizdo) konferencijose; ieško draugų ar bendraminčių.

Pagrindinė socialinio tinklo svetainės informacija yra bendruomenės narių veiksmai (ką kas parašė, su kuo pradėjo draugauti, kokią nuotrauką įkėlė, prie kokios bendruomenės prisijungė, ką pakomentavo ir kt.). Kiekvienas registruotas naudotojas gali pasirinkti, ar rodyti jo profilioinformaciją, ir jei rodyti, tai kam (visiems naudotojams, draugams, šeimos nariams ar kt.). Ieškant kontaktų, pateikiamas sąrašas asmenų, kurie savo profilyje paskelbė panašią informaciją (pvz.: baigė tą pačią mokyklą, turi tokių pat interesų ir kt.). Galima ieškoti pagal naudotojo vardą, el. pašto adresą ir kt. duomenis.

Vikis

Vikis– paslauga, kuri užtikrina galimybę patiems naudotojams bendradarbiaujant kurti vikio svetainės turinį. Antrosios kartos saityno enciklopedijos (pvz., laisvosios enciklopedijos „Vikipedija“) naujus straipsnius kurti, juos pildyti, taisyti, komentuoti savo gimtąja kalba nesudėtingai (nesinaudodamas hipertekstinės kalbos rašykle) gali kiekvienas norintis. Skaitytojai mato vikio svetainės versiją po visų taisymų. Vikio svetainėje yra priemonės paskyrai kurti, ieškoti informacijos, straipsniams redaguoti ir spausdinti bei kt.

Dalykinė rodyklė

Socialiniai tinklai, 4

Tinklaraščiai, 4

Vikis, 4