TESTAS 2013 pavyzdinė

**1. Kas yra elektroninis parašas?**

1. Nuskenuotas parašas, kurį kaip skaitmeninį paveikslą galima naudoti kompiuteriu rengiamuose ir elektroniniu paštu siunčiamuose dokumentuose.
2. Elektroniniu būdu pateikti duomenys, kurie įterpiami, prijungiami ar logiškai susiejami su kitais duomenimis pastarųjų autentiškumui patvirtinti ir pasirašančiam asmeniui identifikuoti.
3. Elektroninis liudijimas, kuris susieja parašo tikrinimo duomenis su pasirašančiuoju asmeniu ir patvirtina arba leidžia nustatyti pasirašančiojo asmens tapatybę.
4. Tai asmens duomenys, naudojami jungiantis prie elektroninių paslaugų sistemos. Pavyzdžiui, jungiantis prie el. bankininkystės sistemos tai būtų prisijungimo vardas, asmeninis slaptažodis ir slaptažodžių generatoriaus ar kortelės slaptažodis.

(1 taškas)

**2. Užbaikite sakinį, pasirinkę vieną teisingą atsakymą iš žemiau pateiktųjų. Piratavimas – tai ...**

1. taikomosios programinės įrangos naudojimas, platinimas arba pardavimas nepažeidžiant jos autorių teisių.
2. atviro kodo programinės įrangos naudojimas, platinimas nepažeidžiant jos autorių teisių.
3. demonstracinės programinės įrangos naudojimas, platinimas iki tol, kol yra nepasibaigęs tam skirtas laikotarpis.
4. neteisėtas programinės įrangos naudojimas, platinimas arba pardavimas pažeidžiant jos autorių teises.

(1 taškas)

**3. Nurodykite objektą, kurio autorių teisės nesaugomos.**

1. Atviroji programa.
2. Interneto dienoraščiai.
3. Valstybės simboliai.
4. Mokslo straipsniai.

(1 taškas)

**4. Apibrėžkite socialinių tinklų paskirtį.**

Skirti žmonių norimai informacija skleisti, bendrauti.

**5. Kuo skiriasi ir kuo yra panašios užkarda (dar vadinamą ugniasiene arba saugasiene) ir antivirusinė programa?**

5.1. Skirtumas užkarda neaptinka virusų, o antivirusinė aptinka.

5.2. Panašumas apsaugo nuo kenkėjiškų programų

(2 taškai)


**6. Pateikite du skirtingų elektroninės valdžios paslaugų gyventojams pavyzdžius.**

6.1. Gyvenamosios vietos deklaravimas

6.2. Užsiregistravimas susitikimui su gydytoju.

(2 taškai)

7. Atvėrus svetainę, interneto naršyklė pateikė tokį pranešimo langą:



7.1. Trumpai paaiškinkite, kaip reikėtų elgtis, atvėrus svetainę su tokiu (ar panašiu) pranešimu?

Ją užverti.

7.2. Kas gali atsitikti spustelėjus tokį pranešimą?

Tai gali būti kenkėjiška programa, kuri bandys įsidiegti į kompiuterį.

**VERTINIMAS**

**Nr. Taškai Atsakymas**

|  |  |  |  |
| --- | --- | --- | --- |
| **Kl. nr.** | **Maks. taškų skaičius** | **Surinkau** | **Atsakymai ir komentarai** |
| **1** | **1** |  | **B** |
| **2** | **1** |  | **D** |
| **3** | **1** |  | **C** |
| **4** | **1** |  | Socialinių tinklų paskirtis – skatinti žmonių bendravimą, dalijantis tarpusavyje įvairiausio pobūdžio informacija.  Už teisingą panašų atsakymą skiriamas **vienas** taškas. |
| **5** | **2** |  | **5.1. Esminis skirtumas**:  antivirusinės programos pagrindinė funkcija – apsaugoti kompiuterį nuo kenkėjiškų programų – kompiuterinių virusų patekimo į kompiuterį ir veikimo kompiuteryje,  užkardos – apsaugoti kompiuterį [arba tinklą] nuo neteisėto įsilaužimo / įsibrovimo į jį iš išorinio kompiuterių tinklo [siekiant užvaldyti kompiuterius, šnipinėti informaciją, įrašyti kenkėjiškas programas, neteisėtai platinti informaciją ir pan.  **5.2. Panašumas**: abi skirtos duomenų, esančių kompiuteryje, apsaugai.  Už kiekvieną teisingą panašų atsakymą skiriama **po vieną** tašką. |
| **6** | **2** |  | **Elektroninės valdžios paslaugos**  galimybė pasitikrinti suteiktų medicininių paslaugų ir išrašytų medikamentų apimtį;  gyvenamosios vietos deklaravimas asmeniui gimus, pakeitus gyvenamąją vietą Lietuvos Respublikoje ar atvykus gyventi į Lietuvos Respubliką, išvykstant iš Lietuvos Respublikos ilgesniam nei šešių mėnesių laikotarpiui;  gyventojų registro tarnybos prie LR VRM pažymos apie deklaruotą gyvenamąją vietą ir šeiminę padėtį užsakymas;  miestų savivaldybių elektroninės paslaugos.  Galimi ir kiti teisingi atsakymai.  Už kiekvieną teisingą panašų atsakymą skiriama **po vieną** tašką. |
| **7** | **2** |  | **7.1. Geriausiai elgtis** – nespausti nė vieno to skydelio mygtuko, o jei įmanoma, uždaryti tą naršyklės langą.  **7.2. Gali atsitikti spaudžiant ant pranešimo –** rizikuojame įsileisti į savo  kompiuterį kompiuterinį virusą, kompiuterinio šnipinėjimo ar piktybinės reklamos programą.  Už kiekvieną teisingą panašų atsakymą skiriama **po vieną** tašką. |

|  |  |  |
| --- | --- | --- |
| ***Viso:*** |  |  |

**TESTAS 2014 pakartotinė sesija**

**1. El. paštu gauta pasirašyta sutartis. Kas leidžia nustatyti, kad gautos sutarties turinys nepakeistas po pasirašymo?**

1. dokumento formatas (pdf)
2. dokumento sudarymo data
3. elektroninio pašto adresas
4. elektroninis parašas

(1 taškas)

**2. Aprašykite tinklaraščio (angl. blog)**

2.1. struktūrą – chronologiška

2.2. paskirtį – saviraiškai.

(2 taškai)

**3. Kompiuteryje veikianti programa be vartotojo žinios išsiunčia laiškus visiems jo elektroninio pašto adresatams.**

3.1. Kaip vadinamos tokio tipo programos?

Virusas

3.2. Kaip apsisaugoti nuo tokio tipo programų?

Naudoti antivirusinę

(2 taškai)

**4. Paaiškinkite, kaip debesų kompiuterija padeda išsaugoti duomenis.**

Daro atsargines kopijas

(1 taškas)

**5. Autorių turtinės teisės galioja 70 metų po:**

1. autoriaus mirties;
2. autoriaus turtinių teisių pardavimo;
3. kūrinio sukūrimo;
4. kūrinio paskelbimo.

(1 taškas)

**6. Pateikiamos keturių tinklaraščio įrašų temos. Kuris iš įrašų pažeidžia saugaus informacijos teikimo viešoje erdvėje nuostatas?**

1. „Kaip aš sudarau savo slaptažodžius“
2. „Kurias šalis esu nors kartą aplankęs“
3. „Mano namų interjero nuotraukos“
4. „Paskutinės perskaitytos knygos aprašymas“

(1 taškas)

7. Pateikite du elektroninio verslo paslaugų pavyzdžius.

Prekių pirkimas iš elektroninių parduotuvių

Susimokėjimas banke

(2 taškai)

VERTINIMAS

|  |  |  |  |
| --- | --- | --- | --- |
| **Kl. nr.** | **Maks. taškų skaičius** | **Surinkau** | **Atsakymai ir komentarai** |
| **1** | **1** |  | **D** |
| **2** | **2** |  | **Galimi atsakymai:**  2.1. Tinklaraštį sudaro įrašai, kurie išdėstomi chronologiškai arba randami pagal raktažodžius.  2.2. Tinklaraštis skirtas saviraiškai, reflektavimui.  Skiriama po **vieną tašką** už kiekvieną teisingą atsakymą. |
| **3** | **2** |  | **Galimi atsakymai:**  3.1.\* Kenkėjiška programa, virusas, kompiuterių / failų / programų virusai.  3.2. Reikia nuolat naudoti antivirusinę programą; nesisiųsti programų iš nepatikimų šaltinių; nenaudoti piratinės programinės įrangos; nenaudoti nepatikimų duomenų perdavimo įrenginių.  Skiriama po **vieną tašką** už kiekvieną teisingą atsakymą.  \*Pastaba.  Taškai neskiriami, jei kandidatas nurodo konkretaus viruso pavadinimą arba atsako „spam“, „brukalas“ ir pan. |
| **4** | **1** |  | **Galimas atsakymas:** *Debesyse daromos rezervinės kopijos ir tuo nereikia rūpintis naudotojui*. |
| **5** | **1** |  | **A** |
| **6** | **1** |  | **A** |
| **7** | **2** |  | **Galimi atsakymai:**   Internetinės parduotuvės   Internetinė bankininkystė   Lėktuvo bilietų pirkimas   Viešbučių rezervavimas  Skiriama po **vieną tašką** už teisingai nurodytą kitokią paslaugą.  Jei kandidatas pateikė daugiau nei du atsakymus, vertinami tik pirmi du. |
| ***Viso:*** | |  |  |

**TESTAS 2015 pakartotinė sesija**

**1.** Kuo naudojantis galima prisijungti prie elektroninės valdžios vartų?

1. El. banku.
2. El. pašto programa.
3. Socialinio tinklo paskyra.
4. Vairuotojo pažymėjimu.

*(1 taškas)*

**2.** Elektroninis parašas gali būti panaudotas:

1. pasirašant elektroninę sutartį;
2. jungiantis prie socialinio tinklo paskyros;
3. jungiantis prie el. pašto paskyros;
4. pasirašant knygą gerbėjui.

*(1 taškas)*

**3.** Kaip vadinamos turtinės ir asmeninės neturtinės menininko teisės į jo sukurtą meninį kūrinį?

Autoriaus teisės

*(1 taškas)*

**4.** Paaiškinkite, kokios programos vadinamos *Trojos arkliu*.

Virusai, kurie patenka į kumpiuterį per įvairias programas, jų tikslas vogti privačius asmens duomenis.

*(1 taškas)*

**5.** Parašykite **dvi savybes**, kurios būdingos itin saugiam slaptažodžiui.

**5.1. Sunkiai atspėjamas**

**5.2. Naudojami įvairūs simboliai, didžiosios raidės, mažosios raidės, skaičiai.**

*(2 taškai)*

**6.** Nurodykite bet kuriuos **du standartinius** elektroninio pašto programos laiškų aplankus.

**6.1. Išsiųsti laiškai**

**6.2. Gauti laiškai**

*(2 taškai)*

**7.** Pateikite du pavyzdžius informacijos, kurios skelbimas socialiniame tinkle gali kelti pavojų paskyros savininkui.

**7.1. Informacija apie išvykima atostogauti.**

**7.2. Asmeninių nuotraukų viešinimas**

*(2 taškai)*

VERTINIMAS

|  |  |  |  |
| --- | --- | --- | --- |
| **Kl. nr.** | **Maks. taškų skaičius** | **Surinkau** | **Atsakymai ir komentarai** |
| **1** | **1** |  | **A** |
| **2** | **1** |  | **A** |
| **3** | **1** |  | Autorių teisės  Pastaba. Jei kandidatas nurodo daugiau atsakymų negu prašoma užduotyje, vertinami tik pirmi atsakymai. |
| **4** | **1** |  | Taip vadinami kompiuterio virusai, naudojami pakenkti, duomenims pavogti.  Pastaba. Jei kandidatas nurodo daugiau atsakymų negu prašoma užduotyje, vertinami tik pirmi atsakymai. |
| **5** | **2** |  | Galimų atsakymų variantai:  Itin saugus slaptažodis:   Turi būti ilgas (bent 8 simbolių).   Turi būti sudarytas ne tik iš raidžių, bet ir iš skaitmenų ir (ar) kitų simbolių.   Turi būti įsimenamas neužsirašius.   Jį turi būti sunku atspėti.  Po **vieną tašką** skiriama už kiekvieną **skirtingą** teisingą atsakymą.  Pastaba. Jei kandidatas nurodo daugiau atsakymų negu prašoma užduotyje, vertinami tik pirmi du atsakymai. |
| **6** | **2** |  | Galimų atsakymų variantai:   Gautų laiškų (angl. *Inbox*)   Išsiųstų laiškų (angl. *Sent*)   Ištrintų laiškų (angl. *Deleted items*, *Trash*)   Juodraščių (angl. *Drafts*)   Siunčiamų laiškų (angl. Outbox)  Po **vieną tašką** skiriama už kiekvieną **skirtingą** teisingą atsakymą.  Pastaba. Jei kandidatas nurodo daugiau atsakymų negu prašoma užduotyje, vertinami tik pirmi du atsakymai. |
| **7** | **2** |  | Galimų atsakymų variantai:  Socialiniuose tinkluose:   nurodoma, kada išvykstama atostogauti, ar kad nieko nėra namuose.   Keliamos namų nuotraukos.   Demonstruojami turimi daiktai.   Viešinamas namų adresas.  Po **vieną tašką** skiriama už kiekvieną **skirtingą** teisingą atsakymą.  Pastaba. Jei kandidatas nurodo daugiau atsakymų negu prašoma užduotyje, vertinami tik pirmi du atsakymai. |
| ***Viso:*** | |  |  |

**TESTAS 2016 pakartotinė sesija**

**1.** Šiuo metu Lietuvoje elektroniniam parašui kurti naudojama įvairi elektroninio parašo įranga. Kuri priemonė **nenaudojama** elektroniniam parašui kurti?

1. Kompaktinis diskas.
2. Kriptografinė USB laikmena.
3. Lustinė asmens tapatybės kortelė.
4. Mobilusis telefonas.

*(1 taškas)*

**2.** Mokiniai nusprendė sukurti interneto svetainę apie Lietuvos istorines asmenybes. Kuri elektroninė paslauga tam tinka?

1. Elektroninis paštas.
2. Socialinis tinklas.
3. Tinklaraštis.
4. Vikis.

*(1 taškas)*

**3.** Kodėl nepakanka kompiuterį atjungti nuo interneto, norint jį apsaugoti nuo virusų?

Nes virusai gali patekti į kompiuterį naudojant laikmenas, diskus ir kitą išorinę įrangą.

*(1 taškas)*

**4.** Įvardykite **vieną būdą**, kaip išvengti saugumo problemų, galinčių kilti bendraujant socialiniuose tinkluose.

Neviešinti privačios informacijos

*(1 taškas)*

**5.** Naudotojas įsigijo programinę įrangą. Nurodykite **du veiksmus**, kuriuos leidžia arba draudžia programinės įrangos licencija.

Nurodo kiek laiko galima naudotis programa

Nurodo kiek asmenų gali naudotis programa

*(2 taškai)*

**6.** Norite prisijungti prie saugios informacinės sistemos, bet užmiršote slaptažodį.

**6.1.** Ar iš saugios informacinės sistemos galima **atsisiųsti** pamirštą slaptažodį?

Ne

**6.2.** Ką būtina padaryti, norint **pasikeisti** pamirštą slaptažodį?

Patvirtinti tapatybę.

*(2 taškai)*

**7.** Pateikite **dvi** elektroninio parašo naudojimo paskirtis:

**7.1. Patvirtinti tapatybę**

**7.2. Patvirtinti pasirašyto dokumento autentiškumą**

*(2 taškai)*

VERTINIMAS

|  |  |  |  |
| --- | --- | --- | --- |
| **Kl. nr.** | **Maks. taškų skaičius** | **Surinkau** | **Atsakymai ir komentarai** |
| **1** | **1** |  | **A** |
| **2** | **1** |  | **D** |
| **3** | **1** |  | Virusai perduodami per duomenų laikmenas. |
| **4** | **1** |  | ***Galimi atsakymai:***   Neskelbti privačių asmens duomenų ir kitos konfidencialios (asmeninės) informacijos.   Nesinaudoti socialiniais tinklais.   Neapsiriboti vien tik virtualiu bendravimu.  *Galimi ir kiti teisingi atsakymai.* |
| **5** | **2** |  | ***Galimi atsakymai:***   Kopijavimas   Modifikavimas   Pardavimas (platinimas)   Licencijos keitimas.  *Po 1 tašką už kiekvieną skirtingą teisingą atsakymą.*  *Galimi ir kiti teisingi atsakymai.*  *Jei kandidatas nurodo daugiau atsakymų negu prašoma užduotyje, vertinami tik pirmi atsakymai.* |
| **6** | **2** |  | 6.1. Ne.  6.2. ***Galimi atsakymai:***   Įrodyti savo tapatybę.   Nurodyti el. pašto adresą.   Atsakyti į kontrolinius klausimus.   Pateikti asmens dokumentą.  *Galimi ir kiti teisingi atsakymai.* |
| **7** | **2** |  | 7.1. Patvirtinti asmens tapatybę.  7.2. Patvirtinti pasirašyto dokumento autentiškumą. |
| ***Viso:*** | |  |  |

**TESTAS 2017 pakartotinė sesija**

**1.** Pateikti keturi tinklaraščio įrašų pavadinimai. Kuriuose iš jų nesilaikoma saugaus informacijos teikimo viešojoje erdvėje nuostatų?

1. Kaip aš sudarau savo slaptažodžius
2. Kuriose šalyse esu nors kartą apsilankęs
3. Mano namų interjero nuotraukos
4. Paskutinės perskaitytos knygos aprašymas

*(1 taškas)*

**2.** Elektroniniu paštu gauta pasirašyta sutartis. Kas leidžia nustatyti, kad gautos sutarties turinys po pasirašymo yra nepakeistas?

1. Dokumento formatas (PDF)
2. Dokumento sudarymo data
3. Elektroninio pašto adresas
4. Elektroninis parašas

*(1 taškas)*

**3.** Nurodykite **vieną** veiksmą, kurį draudžia komercinės programinės įrangos licencija.

Platinti programinę įrangą.

*(1 taškas)*

**4.** Kompiuteryje veikianti programa be vartotojo žinios išsiunčia laiškus visiems jo elektroninio pašto adresatams.

4.1. Kaip vadinamos tokio tipo programos?

Virusas

4.2. Kaip apsisaugoti nuo tokio tipo programų?

Naudoti antivirusinę programą.

*(2 taškai)*

**5.** Pateikite **du** elektroninio verslo paslaugų pavyzdžius.

Intrernetinė bankininkystė

Internetinė parduotuvė

*(2 taškai)*

**6.** Aprašykite tinklaraščio (angl. *blog*) struktūrą ir paskirtį.

6.1. Struktūra – chronologiška

6.2. Paskirtis – saviraiškai

*(2 taškai)*

**7.** Kaip vadinamos turtinės ir asmeninės neturtinės menininko teisės į jo sukurtą meno kūrinį?

Autoriaus teisės

*(1 taškas)*

VERTINIMAS

|  |  |  |  |
| --- | --- | --- | --- |
| **Kl. nr.** | **Maks. taškų skaičius** | **Surinkau** | **Atsakymai ir komentarai** |
| **1** | **1** |  | **A** |
| **2** | **1** |  | **D** |
| **3** | **1** |  | **Galimi atsakymo variantai:**   Kopijavimas   Modifikavimas   Perpardavimas   Kiti teisingi atsakymai  Pastaba.  *Jei kandidatas pateikė daugiau kaip vieną atsakymą, vertinamas tik pirmas.* |
| **4** | **2** |  | **Galimi atsakymo variantai:**  4.1. Kompiuterių virusai, failų virusai ar tiesiog virusai.  4.2. Reikia turėti antivirusinę programą; nesisiųsti programų iš nepatikimų šaltinių; nenaudoti piratinės programinės įrangos; nenaudoti nepatikimų duomenų perdavimo įrenginių.  Po **vieną tašką** skiriama už kiekvieną teisingą atsakymą. |
| **5** | **2** |  | **Galimi atsakymai:**   Internetinės parduotuvės   Internetinė bankininkystė   Lėktuvo bilietų pirkimas   Viešbučių rezervavimas   Kiti teisingi atsakymai  Skiriama po **vieną tašką** už teisingai nurodytą kitokią paslaugą.  Pastaba.  *Jei kandidatas pateikė daugiau nei du atsakymus, vertinami tik pirmi du.* |
| **6** | **2** |  | **Galimi atsakymai:**  6.1. Struktūra – tinklaraštį sudaro įrašai, kurie gali būti išdėstomi chronologiškai arba randami pagal raktažodžius.  6.2. Paskirtis – tinklaraštis skirtas saviraiškai, reflektavimui, naujienų pateikimui.  Skiriama po vieną tašką, iš viso 2 taškai. |
| **7** | **1** |  | **Autorių teisės** |
| ***Surinkau:*** | |  |  |